PATVIRTINTA

Lietuvos Respublikos ūkio ministro

2016 m. kovo d. įsakymu Nr.

|  |
| --- |
| **2014–2020 METŲ EUROPOS SĄJUNGOS FONDŲ INVESTICIJŲ** **VEIKSMŲ PROGRAMOS** |
| **1 PRIORITETO „MOKSLINIŲ TYRIMŲ, EKSPERIMENTINĖS PLĖTROS IR INOVACIJŲ SKATINIMAS“ PRIEMONĖS NR. 01.2.1-LVPA-V-830 „SMARTPARKAS LT“ PROJEKTŲ FINANSAVIMO SĄLYGŲ APRAŠAS NR. 1** |

# I SKYRIUS

# BENDROSIOS NUOSTATOS

1. 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-K-830 „SmartParkas LT“ projektų finansavimo sąlygų aprašas Nr. 1 (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos struktūrinių fondų lėšų bendrai finansuojamus projektus (toliau – paraiška) pagal 2014–2020 m. Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. sprendimu Nr. C(2014)6397 (toliau – Veiksmų programa), 1 prioriteto „Mokslinių tyrimų, eksperimentinės plėtros ir inovacijų skatinimas“ Nr. 01.2.1-LVPA-K-830 priemonės „SmartParkas LT“ (toliau – Priemonė) finansuojamas veiklas, iš Europos Sąjungos struktūrinių fondų lėšų bendrai finansuojamų projektų (toliau – projektai) vykdytojai, įgyvendindami pagal Aprašą finansuojamus projektus, taip pat institucijos, atliekančios paraiškų vertinimą, atranką ir projektų įgyvendinimo priežiūrą.

2. Aprašas yra parengtas atsižvelgiant į:

2.1. 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos ūkio ministro 2014 m. gruodžio 19 d. įsakymu Nr. 4-933 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinių stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas);

2.2. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.3. 2014 m. birželio 17 d. Komisijos reglamentą (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL 2014 L 187, p. 1–78) (toliau – Bendrasis bendrosios išimties reglamentas);

2.4. 2013 m. gruodžio 18 d. Komisijos reglamentą (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) (toliau – *de minimis* reglamentas);

2.5. 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašą, patvirtintą Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“ (toliau – Veiksmų programos stebėsenos rodiklių skaičiavimo aprašas).

3. Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose, Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų veiksmų programą, taisyklėse, patvirtintose Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos struktūrinių fondų investicijų veiksmų programą“, ir 2014–2020 metų Europos Sąjungos fondų investicijų veiksmų programos administravimo taisyklėse, patvirtintose Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“.

4. Apraše vartojamos kitos sąvokos:

4.1. **Inžineriniai tinklai** – kaip ši sąvoka apibrėžta Lietuvos Respublikos statybos įstatyme.

4.2. **Laisvoji ekonominė zona** – kaip ši sąvoka apibrėžta Lietuvos Respublikos laisvųjų ekonominių zonų pagrindų įstatyme.

4.3. **Laisvosios ekonominės zonos operatorius** – laisvosios ekonominės zonos valdymo bendrovė.

4.4. **MTEPI** – mokslinių tyrimų, eksperimentinės plėtros ir inovacijų veiklos, kur:

4.4.1. **Moksliniai tyrimai**  – atitinka pramoninių tyrimų sąvoką, kuri apibrėžta Bendrojo bendrosios išimties reglamento 2 straipsnio 85 punkte.

4.4.2. **Eksperimentinė plėtra** **–** atitinka bandomosios taikomosios veiklos sąvoką, kuri apibrėžta Bendrojo bendrosios išimties reglamento 2 straipsnio 86 punkte.

4.4.3. **Inovacijos** – produkto inovacijos kūrimas, organizacinių ir procesų inovacijų diegimas.

4.5. **Pramonės parkas** – kaip ši sąvoka apibrėžta Lietuvos Respublikos investicijų įstatyme.

4.6. **Pramonės parko operatorius** – kaip ši sąvoka apibrėžta Lietuvos Respublikos investicijų įstatyme.

4.7. **Susisiekimo komunikacijos** – kaip ši sąvoka apibrėžta Lietuvos Respublikos statybos įstatyme.

4.8. **Užsienio įmonės** – užsienio juridiniai asmenys, kurie Lietuvos Respublikos įstatymų nustatyta tvarka investuoja nuosavą, skolintą ar patikėjimo teise valdomą bei naudojamą turtą arba Lietuvos Respublikoje registruoti juridiniai asmenys, kuriose užsienio investuotojas turi lemiama įtaka.

4.9. **Vietiniai inžineriniai tinklai** – kaip ši sąvoka apibrėžta Lietuvos Respublikos statybos įstatyme.

5. Priemonės įgyvendinimą administruoja Lietuvos Respublikos ūkio ministerija (toliau – Ministerija) ir viešoji įstaiga Lietuvos verslo paramos agentūra (toliau – įgyvendinančioji institucija).

6. Pagal Priemonę teikiamo finansavimo forma – negrąžinamoji subsidija*.*

7. Projektų atranka pagal Priemonę bus atliekama valstybės projektų planavimo būdu.

8. Pagal Aprašą projektams įgyvendinti numatoma skirti iki 13 032 901 Eur (trylika milijonų trisdešimt du tūkstančius devynis šimtus vieną eurą) Europos Sąjungos (toliau – ES) struktūrinių fondų (Europos regioninės plėtros fondo) lėšų. Priimdama sprendimą dėl projektų finansavimo Ministerija turi teisę šiame punkte nurodytą sumą padidinti, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama teisėtų pareiškėjų lūkesčių.

9. Priemonės tikslas – sukurti ir (arba) išplėtoti pramoninių parkų bei laisvųjų ekonominių zonų (toliau – LEZ) infrastruktūrą ir taip sudaryti sąlygas pritraukti tiesioginių užsienio investicijų sumanios specializacijos srityse.

10. Pagal Aprašą remiamos veiklos:

* 1. investicijos į kuriamo ir plėtojamo pramonės parko ar LEZ, kuriuose užsienio įmonės vykdys mokslinių tyrimų, eksperimentinės plėtros ir inovacijų veiklas, inžinerinius tinklus ir susisiekimo komunikacijas (taip pat į jų nutiesimą, kapitalinį remontą arba rekonstravimą iki pramonės parko ar LEZ teritorijos);
	2. pramonės parko ar LEZ rinkodaros veiklos, papildančios investicinį projektą.

11. Pagal Apraše nurodytas remiamas veiklas valstybės projektų sąrašą (-us) numatoma sudaryti 2016 metų II ketvirtį. Valstybės projektų sąrašas (-ai) sudaromas (-i) Valstybės projektų atrankos tvarkos apraše, patvirtintame Lietuvos Respublikos ūkio ministro 2015 m. rugpjūčio 6 d. įsakymu Nr. 4-506 „Dėl Valstybės projektų atrankos tvarkos aprašo patvirtinimo“ (toliau – Valstybės projektų atrankos tvarkos aprašas), nustatyta tvarka.

# II SKYRIUS

# REIKALAVIMAI PAREIŠKĖJAMS IR PARTNERIAMS

12. Pagal Aprašą galimi pareiškėjai yra:

12.1. savivaldybių biudžetinės įstaigos;

12.2. kiti juridiniai asmenys, kuriems valstybė ar savivaldybė gali tiesiogiai ar netiesiogiai per kitus ūkio subjektus daryti lemiamą įtaką ir kurių planuojamas įgyvendinti projektas pripažintas valstybei svarbiu ekonominiu projektu;

12.3. pramonės parkų ar LEZ operatoriai.

13. Pagal Aprašą galimi partneriai:

13.1. pramonės parkų ar LEZ operatoriai;

13.2. savivaldybių biudžetinės įstaigos.

14. Pareiškėju (projekto vykdytoju) ir partneriu gali būti tik juridiniai asmenys. Pareiškėju (projekto vykdytoju) ir partneriu negali būti juridinių asmenų filialai arba atstovybės.

15. Kai paraiška teikiama kartu su partneriu (-iais), paraiškoje turi būti pagrįstas partnerio įtraukimo į projektą būtinumas ir prie paraiškos turi būti pridedama galiojančios jungtinės veiklos (partnerystės) sutarties kopija arba analogiškas susitarimą dėl partnerystės pagrindžiantis dokumentas. Jungtinės veiklos (partnerystės) sutartį arba analogišką susitarimą dėl partnerystės pagrindžiantį dokumentą pasirašo pareiškėjas ir visi projekto partneriai.

16. Jungtinės veiklos (partnerystės) sutartyje arba analogiškame susitarimą dėl partnerystės pagrindžiančiame dokumente turi būti aiškiai išdėstyti šalių įsipareigojimai ir teisės projekto atžvilgiu (nurodytas kiekvienos šalies finansinis ir dalykinis indėlis į projektą, kokias veiklas vykdys kiekviena šalis, teisės į bendrai sukurtą ar įgytą turtą, projekto rezultatai ir kita) ir šalių atsakomybė, taip pat įsipareigojimai laikytis pagrindinių geros partnerystės praktikos taisyklių:

16.1. visi partneriai turi būti perskaitę paraišką ir susipažinę su savo teisėmis ir pareigomis įgyvendinant projektą;

16.2. projekto įgyvendinimo metu projekto vykdytojas privalo reguliariai konsultuotis su partneriais ir nuolat juos informuoti apie projekto įgyvendinimo eigą;

16.3. projekto vykdytojas visiems partneriams privalo persiųsti visų įgyvendinančiajai institucijai teikiamų ataskaitų kopijas;

16.4. visi projekto pakeitimai, turintys įtakos partnerių įsipareigojimams ir teisėms, prieš kreipiantis į įgyvendinančiąją instituciją pirmiausia turi būti suderinti su partneriais.

17. Finansavimas gali būti skiriamas pareiškėjams visose srityse, išskyrus 2013 m. gruodžio 17 d. Europos Parlamento ir Tarybos reglamento (ES) Nr. 1301/2013 dėl Europos regioninės plėtros fondo ir dėl konkrečių su investicijų į ekonomikos augimą ir darbo vietų kūrimą tikslu susijusių nuostatų, kuriuo panaikinamas Reglamentas (EB) Nr. 1080/2006 (OL 2013 L 347, p. 289), 3 straipsnio 3 dalyje nustatytus atvejus ir Bendrojo bendrosios išimties reglamento 1 straipsnio 2–5 dalyse ir 4 straipsnyje nustatytus apribojimus. Pagal Aprašą finansavimas neteikiamas, jeigu pareiškėjas nėra sugrąžinęs anksčiau gautos valstybės pagalbos, kuri Europos Komisijos sprendimu pripažinta neteisėta ir nesuderinama su vidaus rinka.

# III SKYRIUS

# PROJEKTAMS TAIKOMI REIKALAVIMAI

18. Projektas turi atitikti Projektų taisyklių 10 skirsnyje nustatytus bendruosius reikalavimus.

19. Projektas turi atitikti šiuos specialiuosius projektų atrankos kriterijus, patvirtintus 2014–2020 metų Europos Sąjungos fondų investicijų veiksmų programos Stebėsenos komiteto 2016 m. vasario 18 d. posėdžio nutarimu Nr. ........:

19.1. projektas turi atitikti Investicijų skatinimo ir pramonės plėtros 2014–2020 metų programos veiksmų plano, patvirtinto Lietuvos Respublikos ūkio ministro 2015 m. rugsėjo 2 d. įsakymu Nr. 4-554 (toliau – Veiksmų planas), 2.5 arba 2.6 punktus (vertinama, ar projektas, jo veiklos ir projekto vykdytojas atitinka Veiksmų plano 2.5 punktą „vykdyti laisvųjų ekonominių zonų bei pramonės parkų plėtrą ir įrengti inžinerinę infrastruktūrą ir susisiekimo komunikacijas“ ir jame nurodytus atsakingus vykdytojus, t. y. Kauno rajono savivaldybė, Kauno laisvosios ekonominės zonos valdymo UAB, Klaipėdos miesto savivaldybė, UAB Klaipėdos laisvosios ekonominės zonos valdymo bendrovė, Marijampolės miesto savivaldybė, UAB Marijampolės laisvosios ekonominės zonos valdymo bendrovė“, Kėdainių rajono savivaldybė, UAB Kėdainių laisvoji ekonominė zona, Šiaulių miesto savivaldybė, UAB Šiaulių laisvoji ekonominė zona, Panevėžio miesto savivaldybė, UAB Panevėžio laisvoji ekonominė zona, Akmenės rajono savivaldybė, AB Lietuvos energijos gamyba arba 2.6 punktą „vykdyti laisvųjų ekonominių zonų rinkodarą bei gerinti šalies verslo sąlygų įvaizdį“ ir jame nurodytus atsakingus vykdytojus, t. y. Kauno rajono savivaldybė, Kauno laisvosios ekonominės zonos valdymo UAB, Klaipėdos miesto savivaldybė, UAB Klaipėdos laisvosios ekonominės zonos valdymo bendrovė, Marijampolės miesto savivaldybė, UAB „Marijampolės laisvosios ekonominės zonos valdymo bendrovė“, Kėdainių rajono savivaldybė, UAB „Kėdainių laisvoji ekonominė zona“, Šiaulių miesto savivaldybė, UAB „Šiaulių laisvoji ekonominė zona“, Panevėžio miesto savivaldybė, UAB „Panevėžio laisvoji ekonominė);

19.2. projektas atitinka Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos, patvirtintos Lietuvos Respublikos Vyriausybės 2014 m. balandžio 30 d. nutarimu Nr. 411 „Dėl Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos patvirtinimo“, nuostatas ir bent vieną šioje programoje nustatytos krypties prioriteto veiksmų plano priemonę „SmartParkas LT“ (vertinama, ar projektas atitinka Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos nuostatas ir atitinka bent vieną konkretaus prioriteto veiksmų plane nustatytą priemonę „SmartParkas LT“);

19.3. pritraukti investuotojai į pramonės parką arba LEZ yra įmonės, vykdančios MTEPI veiklas ir atitinkančios Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos, patvirtintos Lietuvos Respublikos Vyriausybės 2014 m. balandžio 30 d. nutarimu Nr. 411 „Dėl Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos patvirtinimo“, nuostatas ir bent vieną šioje programoje nustatyto prioriteto veiksmų plano teminį specifiškumą (vertinama, ar pareiškėjas pateikė pagrįstą koncepciją, kad pareiškėjas projekto įgyvendinimo metu ir 5 metus po projekto veiklų įgyvendinimo užtikrins, kad pagal priemonę „SmartParkas LT“ į pramonės parką arba LEZ pritraukti investuotojai bus įmonės, vykdančios MTEPI veiklas ir atitinkančios Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos nuostatas ir bent vieną konkretaus prioriteto veiksmų plane nustatytą teminį specifiškumą).

20. Projektu turi būti prisidedama prie bent vieno Europos Sąjungos Baltijos jūros regiono strategijos, patvirtintos Europos Komisijos (toliau – EK) 2009 m. birželio 10 d. komunikatu Nr. COM(2009) 248 final, kuri skelbiama EK svetainėje adresu <http://ec.europa.eu/regional_policy/lt/policy/cooperation/macro-regional-strategies/baltic-sea/library/#1> (toliau – ES BJRS), tikslo įgyvendinimo pagal ES BJRS veiksmų plane, patvirtintame EK 2015 m. rugsėjo 10 d. sprendimu Nr. SWD(2015)177 final, kuris skelbiamas EK svetainėje adresu <http://ec.europa.eu/regional_policy/lt/policy/cooperation/macro-regional-strategies/baltic-sea/library/#1>, numatytą politinę sritį „Inovacijos“.

21. Pagal Aprašą nefinansuojami iš ES struktūrinių fondų lėšų bendrai finansuojami didelės apimties projektai.

22. Pagal Aprašą finansavimas nėra teikiamas pareiškėjui ir (ar) partneriui (-iams), jei jis (jie) yra priskiriamas (-i) sunkumų patiriančios įmonės kategorijai, kaip ji apibrėžta Bendrojo bendrosios išimties reglamento 2 straipsnio 18 punkte.

23. Aprašo 10.1 punkte nurodytos veiklos įgyvendinimo trukmė turi būti ne ilgesnė kaip 36  mėnesiai nuo projekto sutarties pasirašymo dienos, o Aprašo 10.2 punkte nurodytos veiklos įgyvendinimo trukmė turi būti ne ilgesnė kaip 24  mėnesiai nuo projekto sutarties pasirašymo dienos.

24. Projekto veiklos gali būti pradėtos įgyvendinti nuo pareiškėjo prašymo (preliminarios paraiškos) pradėti vykdyti projekto veiklas užregistravimo Ūkio ministerijoje dienos. Vadovaujantis Bendrojo bendrosios išimties reglamento 6 straipsnio 2 dalimi preliminarioje paraiškoje turi būti nurodoma ši informacija – pareiškėjo pavadinimas ir dydis, projekto aprašymas (įskaitant jo pradžios ir pabaigos datas), tinkamų finansuoti išlaidų sąrašas, pagalbos rūšis ir viešojo finansavimo suma reikalinga projektui. Projekto išlaidos nuo preliminarios paraiškos registravimo dienos iki projekto sutarties pasirašymo yra patiriamos pareiškėjo rizika. Projekto veikla turi būti pradėta įgyvendinti ne vėliau kaip per 6 mėnesius nuo projekto sutarties pasirašymo dienos.

25. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto veiklų įgyvendinimo laikotarpis Aprašo 10.1 punkte nurodytai veiklai, nustatytas 23 punkte, gali būti pratęstas Projektų taisyklių nustatyta tvarka, ne ilgiau kaip 6 mėnesių ir nepažeidžiant Projektų taisyklių 213.1 ir 213.5 papunkčiuose nustatytų terminų

 26*.* Projekto veiklos turi būti vykdomos Lietuvos Respublikoje.

27. Projektu turi būti siekiama toliau Aprašo 27.1–27.3 papunkčiuose išvardytų priemonės įgyvendinimo stebėsenos rodiklių, kurie yra privalomi:

27.1. produkto stebėsenos rodiklio „Privačios investicijos, atitinkančios viešąją paramą inovacijoms arba MTEP projektams“, kodas P.B.227;

27.2. produkto stebėsenos rodiklio „Investicijas gavusių viešųjų teritorijų plotas“, kodas P.S.303;

27.3. rezultato stebėsenos rodiklio „Pritraukta užsienio įmonių į MTEPI sritį pagal sumanios specializacijos kryptis“, kodas R.N.814;

28. Aprašo 27.3 papunktyje nurodyto stebėsenos rodiklio skaičiavimo aprašas nustatytas Priemonių įgyvendinimo plane. Aprašo 27.1 ir 27.2 papunkčiuose nurodytų stebėsenos rodiklių skaičiavimo aprašas nustatytas Veiksmų programos stebėsenos rodiklių skaičiavimo apraše. Visų Aprašo 27.1–27.3 punkte nurodytų stebėsenos rodiklių skaičiavimo aprašai skelbiami ES struktūrinių fondų svetainėje [www.esinvesticijos.lt](http://www.esinvesticijos.lt).

29. Tuo atveju, jeigu įgyvendinama Aprašo 10.1 papunktyje nurodyta veikla, projekto parengtumui, taikomi šie reikalavimai:

29.1. nuosavybės arba kitos daiktinės pareiškėjo (partnerio) teisės į nekilnojamąjį turtą, kuris bus tiesiogiai naudojamas įgyvendinant projektą, ir (arba) Lietuvos Respublikos civilinio kodekso 4.254 straipsnyje nurodyti juridiniai faktai, susiję su šiuo nekilnojamuoju turtu, iki paraiškos pateikimo turi būti įregistruotos Nekilnojamojo turto registre. Daiktinės teisės į nekilnojamąjį turtą arba juridiniai faktai, susiję su šiuo nekilnojamuoju turtu, turi galioti ne trumpiau kaip 5 metus nuo projekto įgyvendinimo pabaigos. Turto, kuris bus naudojamas įgyvendinant projektą, naudojimo paskirtis turi atitikti pagal projektą įgyvendinamą veiklą;

29.2. parengtas ir patvirtintas teritorijos, kurioje plėtojamas pramoninis parkas arba LEZ, detalusis arba specialusis planas;

29.3. pareiškėjas yra įgijęs teisę ir pareigą valstybei arba savivaldybei nuosavybės teise priklausančiame žemės sklype ar teritorijoje, susidedančioje iš keleto tokių žemės sklypų, išplėtoti ir valdyti pramoninį parką (netaikoma savivaldybės biudžetinėms įstaigoms ir juridiniams asmenims, kurie pramoninį parką kuria, plėtoja ir valdo ne valstybei arba savivaldybei nuosavybės teise priklausančiame žemės sklype ar teritorijoje).

29.4. parengta statinio statybos, rekonstravimo ar kapitalinio remonto techninio projekto bendroji dalis.

29.5. pasirašyta jungtinės veiklos (partnerystės) sutartis arba analogiškas susitarimas dėl partnerystės, jei projektas įgyvendinamas kartu su partneriu (-iais);

29.6. parengtas investicijų projektas pagal Investicijų projektų, kuriems siekiama gauti finansavimą iš Europos Sąjungos struktūrinės paramos ir / ar valstybės biudžeto lėšų, rengimo metodiką, kuri skelbiama ES struktūrinių fondų svetainėje [www.esinvesticijos.lt](http://www.esinvesticijos.lt) (toliau – investicijų projektas);

29.7. parengta pareiškėjo koncepcija, kaip projekto metu bus užtikrinta, kad į pramonės parką ar LEZ bus pritrauktos užsienio įmonės, vykdančios MTEPI veiklas ir atitinkančios Prioritetinių mokslinių tyrimų ir eksperimentinės (socialinės, kultūrinės) plėtros ir inovacijų raidos (sumaniosios specializacijos) krypčių ir jų prioritetų įgyvendinimo programos nuostatas (toliau – MTEPI sumaniosios specializacijos kryptyse) ir bent vieną konkretaus prioriteto veiksmų plane nustatytą teminį specifiškumą (toliau – užsienio įmonių pritraukimo koncepcija).

30. Negali būti numatyti projekto apribojimai, kurie turėtų neigiamą poveikį lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.

31. Neturi būti numatyti projekto veiksmai, kurie turėtų neigiamą poveikį darnaus vystymosi principo įgyvendinimui.

30. Jei pareiškėjai ir (arba) partneriai yra LEZ ir (arba) pramonės parkų operatoriai, tokiu atveju nefinansuojamos Aprašo 10 punkte nustatytos veiklos, kurias, sudarydami sutartį dėl teisės valdyti LEZ ar pramonės parką, pareiškėjas įsipareigojo finansuoti nuosavomis lėšomis.

31. Jei Aprašo 10.1 papunktyje nustatyta veikla vykdoma naujai įkurtame pramonės parke ar LEZ, visos į pramonės parką ar LEZ pritrauktos įmonės turi vykdyti MTEPI sumaniosios specializacijos kryptyse, jei pramonės parko ar LEZ infrastruktūra ir susisiekimo komunikacijos buvo dalinai įrengtos kitomis, ne priemonės lėšomis, užsienio įmonių, veikiančių pramonės parke ar LEZ ir vykdančių MTEPI sumaniosios specializacijos kryptyse, dalis tarp visų pramonės parke ar LEZ veikiančių įmonių, turi būti lygi arba didesnė, kaip investuotų lėšų pagal priemonę dalis visose investicijose į pramonės parko ar LEZ infrastruktūrą ir susisiekimo komunikacijas. Šis įsipareigojimas nurodomas užsienio įmonių pritraukimo koncepcijoje ir perkeliamas į projektų sutartį.

32. Vykdant Aprašo 10.1 papunktyje nurodytą veiklą, kai yra vykdomos investicijos į kuriamo ir plėtojamo pramonės parko ar LEZ, kuriose užsienio įmonės vykdys mokslinių tyrimų, eksperimentinės plėtros ir inovacijų veiklas, inžinerinius tinklus ir susisiekimo komunikacijas (taip pat į jų nutiesimą, kapitalinį remontą arba rekonstravimą iki pramonės parko ar LEZ teritorijos), teikiamas finansavimas yra valstybės pagalba, kuri turi tenkinti visas sąlygas, nustatytas Bendrojo bendrosios išimties reglamento I skyriuje, ir atitinkamas specialiąsias sąlygas, nustatytas Bendrojo bendrosios išimties reglamento III skyriaus 56 straipsnyje. Specialiai infrastruktūrai išimtis pagal 56 straipsnį netaikoma.

33. Vykdant Aprašo 10.1 punkte teikiama pagalba turi atitikti Bendrojo bendrosios išimties reglamento 6 straipsnio 2 dalies nuostatas.

34. Vykdant Aprašo 10.2 papunktyje nurodytą veiklą – pramonės parko ar LEZ rinkodaros veiklas, papildančias investicinį projektą – pagalba bus teikiama vadovaujantis *de minimis* pagalbos reglamentu (nuostata netaikoma, jei pareiškėjas yra savivaldybės biudžetinė įstaiga).

35. Jeigu pareiškėjui ir (ar) partneriui (-iams) teikiama *de minimis* pagalba, kaip nustatyta Aprašo 18 punkte, ji gali būti teikiama veiklai visuose sektoriuose, išskyrus *de minimis* reglamento 1 straipsnio 1 dalyje išvardytus sektorius ir veiklas.

36. Projektas ir projekto veiklos negali būti finansuotos ar finansuojamos iš kitų Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (ar) savivaldybės, ES struktūrinių fondų, kitų ES finansinės paramos priemonių ar kitos tarptautinės paramos lėšų, kai už jas sumokėti skyrus ES struktūrinių fondų lėšų jos būtų pripažintos tinkamomis finansuoti ir (arba) už jas būtų sumokėta daugiau nei vieną kartą.

**IV SKYRIUS**

**TINKAMŲ FINANSUOTI PROJEKTO IŠLAIDŲ IR FINANSAVIMO**

**REIKALAVIMAI**

37. Projekto išlaidos turi atitikti Projektų taisyklių VI skyriuje ir Rekomendacijose dėl projektų išlaidų atitikties Europos Sąjungos struktūrinių fondų reikalavimams, kurios patvirtintos Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014–2020 metų Europos Sąjungos fondų investicijų veiksmų programos valdymo komitetų 2014 m. liepos 4 d. protokolu Nr. 34 (su vėlesniais pakeitimais) ir paskelbtos interneto svetainėje www.esinvesticijos.lt (toliau – Rekomendacijos).

38. Aprašo 10.1 punkte nurodytai veiklai didžiausia galima projektui skirti finansavimo lėšų suma yra 5 000 000 Eur (penki milijonai eurų). Mažiausia galima skirti finansavimo lėšų suma yra 50 000 Eur (dvidešimt penki tūkstančiai eurų).

39. Aprašo 10.2 punkte nurodytai veiklai didžiausia galima projektui skirti finansavimo lėšų suma yra 100 000 Eur (šimtas tūkstančių eurų). Mažiausia galima skirti finansavimo lėšų suma yra 25 000 Eur (dvidešimt penki tūkstančiai eurų).

40. Didžiausia galima projekto finansuojamoji dalis (pagalbos suma) Aprašo 10.1 papunktyje nurodytai veiklai turi neviršyti tinkamų finansuoti išlaidų ir investicijos veiklos pelno skirtumo. Veiklos pelnas iš tinkamų finansuoti išlaidų atskaitomas iš anksto, remiantis pagrįstomis prognozėmis arba taikant lėtų susigrąžinimo mechanizmą. Apskaičiuojant projekto veiklos pelną turi būti vadovaujamasi Finansų ministerijos parengtomis Rekomendacijomis dėl projektų veiklos pelno skaičiavimo.

41. Didžiausia galima projekto finansuojamoji dalis 10.2 papunktyje nurodytai veiklai (rinkodaros veiklos) sudaro 85 procentus visų tinkamų finansuoti projekto išlaidų, t. y. iš ES struktūrinių fondų skiriamas finansavimas negali viršyti 85 proc. Pareiškėjas ir (arba) partneris privalo prisidėti prie projekto finansavimo ne mažiau nei 15 proc. visų tinkamų finansuoti projekto išlaidų.

42. Pareiškėjas savo iniciatyva ir savo ir (arba) kitų šaltinių lėšomis gali prisidėti prie projekto įgyvendinimo didesne, nei reikalaujama, lėšų suma.

43. Projekto tinkamų finansuoti išlaidų dalis, kurios nepadengia projektui skiriamo finansavimo lėšos, turi būti finansuojama iš projekto vykdytojo ir (ar) partnerio (-ių) lėšų.

44. Partnerių padarytos išlaidos, atitinkančios Aprašo 38 ir 45 punktuose nurodytas sąlygas, projektui įgyvendinti yra tinkamos finansuoti išlaidos, bet jas kompensuoja projekto vykdytojas. Finansavimą, skirtą projektui įgyvendinti, tiesiogiai gauna tik projekto vykdytojas, kuris atsiskaito su partneriais. Partneriai tiesiogiai finansavimo lėšų negauna. Finansuojamoji dalis partneriams yra stebima ir patikrinama gavus mokėjimo prašymą. Projekto vykdytojas privalo partneriams skirtą finansavimo sumą pervesti per 5 darbo dienas nuo jos gavimo. Projekto vykdytojas negali naudoti partneriui skirto finansavimo.

45. Pagal Aprašą tinkamų arba netinkamų finansuoti išlaidų kategorijos yra nustatytos 1 lentelėje.

1 lentelė. Tinkamų arba netinkamų finansuoti išlaidų kategorijos.

|  |  |
| --- | --- |
| **Išlaidų kategorijos pavadinimas** | **Reikalavimai ir paaiškinimai** |
| 1. **Žemė**
 | Netinkamos finansuoti išlaidos. |
| 1. **Nekilnojamasis turtas**
 | Netinkamos finansuoti išlaidos. |
| 1. **Statyba, rekonstravimas, remontas ir kiti darbai**
 | Tinkamomis finansuoti išlaidomis yra laikomos:3.1. inžinerinių tinklų (vandentiekio, kanalizacijos ir pan.) tiesimo, kapitalinio remonto arba rekonstravimo išlaidos. Ši išlaidų kategorija tinkama tuo atveju, jeigu minimos veiklos vykdomos pramonės parko ar LEZ viduje arba iki pramonės parko sklypo ribų, jeigu už pramonės parko ar LEZ sklypo ribos esantys sklypai neturi konkrečių investuotojų (pagal Bendrojo bendrosios išimties reglamento III skyriaus 56 straipsnio nuostatas).3.2 susisiekimo komunikacijų (kelių, gatvių, šaligatvių, automobilių stovėjimo aikštelių ir kt.) (įskaitant jų apšvietimą) tiesimo, kapitalinio remonto arba rekonstravimo išlaidos (pagal Bendrojo bendrosios išimties reglamento III skyriaus 56 straipsnio nuostatas).Ši išlaidų kategorija tinkama tuo atveju, jeigu minimos veiklos vykdomos pramonės parko ar LEZ viduje arba iki pramonės parko sklypo ribų, jeigu už pramonės parko ar LEZ sklypo  |
| **4. Įranga, įrenginiai ir kitas turtas** | Netinkamos finansuoti išlaidos. |
| **5. Projekto vykdymas** | Tinkamomis finansuoti išlaidomis yra laikomos:* 1. pramonės parko ar LEZ rinkodaros, papildančios investicinį projektą, išlaidos (pagal *de minimis* pagalbos reglamentą) (nuostata netaikoma jei pareiškėjas yra savivaldybė).
 |
| **6. Informavimas apie projektą**  | Netinkamos finansuoti išlaidos. |
| **7. Netiesioginės išlaidos ir kitos išlaidos pagal fiksuotąją projekto išlaidų normą** | Netinkamos finansuoti išlaidos. |

46. Projekto biudžetas sudaromas vadovaujantis Rekomendacijomis. Paraiškos formos projekto biudžeto lentelė pildoma vadovaujantis instrukcija Projekto biudžeto formos pildymas, pateikta Rekomendacijose.

47. Pagal Aprašą kryžminis finansavimas netaikomas.

48. Pagal Aprašą netinkamomis finansuoti išlaidomis laikomos išlaidos:

48.1. nurodytos Projektų taisyklių VI skyriaus trisdešimt ketvirtajame skirsnyje;

48.2. neišvardytos Aprašo 46 punkte.

48.3. vietinių inžinierinių tinklų tiesimo, kapitalinio remonto arba rekonstravimo išlaidos.

48.4. išlaidos veikloms, išvardytoms 46 punkte kaip tinkamos finansuoti išlaidos, bet dėl kurių įvykdymo pareiškėjas jau yra įsipareigojęs pasirašydamas sutartį dėl teisės valdyti LEZ ar pramonės parką

49. Aprašo 10.1 punkte nurodytai veiklai taikoma pagalba, kurios tinkamas finansuoti išlaidas galima nustatyti ir kuriai pagal Bendrąjį bendrosios išimties reglamentą taikoma išimtis, gali būti sumuojama su:

49.1. bet kokia kita valstybės pagalba, jei tos priemonės yra susijusios su skirtingomis tinkamomis finansuoti išlaidomis, kurias galima nustatyti;

49.2. bet kokia kita valstybės pagalba, susijusi su tomis pačiomis tinkamomis finansuoti išlaidomis, kurios iš dalies arba visiškai sutampa, tik jeigu taip susumavus neviršijamas didžiausias pagalbos intensyvumas ar pagalbos suma pagal Bendrąjį bendrosios išimties reglamentą taikoma tai pagalbai.

50. Valstybės pagalba, kuriai pagal Bendrąjį bendrosios išimties reglamentą taikoma išimtis, kaip nustatyta Bendrojo bendrosios išimties reglamento 8 straipsnio 5 dalyje, nesumuojama su jokia de minimis pagalba, susijusia su tomis pačiomis tinkamomis finansuoti išlaidomis, jei susumavus būtų viršytas pagalbos dydis, apskaičiuotas pagal Bendrojo bendrosios išimties reglamento 56 straipsnio nuostatas, ir vadovaujantis Finansų ministerijos parengtomis Rekomendacijomis dėl projektų veiklos pelno skaičiavimo.

51. Aprašo 10.2 punkte nurodytai veiklai (netaikoma, jei pareiškėjas yra savivaldybė) vadovaujantis *de minimis* reglamento 3 straipsnio nuostatomis, bendra *de minimis* pagalbos, suteiktos vienai įmonei, suma neturi viršyti 200 000 Eur (dviejų šimtų tūkstančių eurų) per bet kurį trejų finansinių metų laikotarpį. Bendra *de minimis* pagalbos, suteiktos vienai įmonei, vykdančiai krovinių vežimo keliais veiklą samdos pagrindais arba už atlygį, per bet kurį trejų finansinių metų laikotarpį, suma neturi viršyti 100 000 Eur  (šimto tūkstančių eurų). Šios ribos taikomos neatsižvelgiant į *de minimis* pagalbos formą arba siekiamus tikslus ir neatsižvelgiant į tai, ar valstybės narės suteikta pagalba yra visa arba iš dalies finansuojama ES kilmės ištekliais. Viena įmonė apima visas įmones, kaip nurodyta *de minimis* reglamento 2 straipsnio 2 dalyje. Ar yra susijęs su kitais subjektais, pareiškėjas gali pasitikrinti pagal Lietuvos Respublikos konkurencijos tarybos parengtą klausimyną „Ar paramos gavėjas susijęs su kitais subjektais“, kuris paskelbtas Lietuvos Respublikos konkurencijos tarybos interneto svetainėje <http://www.kt.gov.lt/>.

52. Aprašo 10.2 punkte nurodytai veiklai (nuostata netaikoma, jei pareiškėjas yra savivaldybės biudžetinė įstaiga) *de minimis* pagalba nesumuojama su valstybės pagalba, skiriama toms pačioms tinkamoms finansuoti sąnaudoms, jeigu dėl tokio pagalbos sumavimo būtų viršytas Bendrajame bendrosios išimties reglamente arba Europos Komisijos priimtame sprendime nustatytas didžiausias atitinkamas pagalbos intensyvumas arba kiekvienu atveju atskirai nustatyta pagalbos suma.

53. Įgyvendinančioji institucija vertinimo metu patikrina pareiškėjo teisę gauti bendrą vienai įmonei suteikiamą *de minimis* pagalbą. Įgyvendinančioji institucija turi patikrinti visas su pareiškėju susijusias įmones, nurodytas pateiktoje „Vienos įmonės“ deklaracijoje pagal Ministerijos parengtą ir interneto svetainėse <http://www.esinvesticijos.lt/lt/dokumentai/vienos-imones-deklaracijos-pagal-komisijos-reglamenta-es-nr-1407-2013> ir <http://www.ukmin.lt/web/lt/es_parama/2014_2020/kvietimai> paskelbtą rekomenduojamą formą, taip pat Suteiktos valstybės pagalbos registre, įsteigtame Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos registro įsteigimo, jo nuostatų patvirtinimo ir veiklos pradžios nustatymo“, patikrinti, ar teikiama pagalba neviršys leidžiamo *de minimis* pagalbos dydžio, kaip nustatyta *de minimis* reglamento 3 straipsnyje. Ūkio ministrui priėmus sprendimą finansuoti projektą, įgyvendinančioji institucija registruoja suteiktos *de minimis* pagalbos sumą Suteiktos valstybės pagalbos registre (nuostata netaikoma, jei pareiškėjas yra savivaldybė).

54. Projekto vykdytojui nepasiekus įsipareigotų pasiekti stebėsenos rodiklių reikšmių, taikomos Projektų taisyklių IV skyriaus dvidešimt antrojo skirsnio nuostatos.

**V SKYRIUS**

**PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS**

55. Galimas pareiškėjas iki kvietime teikti projektinį pasiūlymą dėl valstybės projekto įgyvendinimo (toliau – projektinis pasiūlymas) nurodyto termino turi Ministerijai pateikti projektinį pasiūlymą pagal Valstybės projektų atrankos tvarkos aprašo 1 priede nustatytą formą. Kartu su projektiniu pasiūlymu pareiškėjas turi pateikti investicijų projektą, taip pat elektroninę laikmeną, į kurią įrašytas investicinis projektas, jo priedai – sąnaudų ir naudos analizės arba sąnaudų efektyvumo analizės rezultatų lentelės Excel formatu.

56. Ministerija, įvertinusi projektinius pasiūlymus, priima sprendimą dėl valstybės projektų sąrašo (-ų) sudarymo. Į valstybės projektų sąrašą gali būti įtraukti tik Projektų taisyklių 37 punkte nustatytus reikalavimus atitinkantys projektai. Pareiškėjai, kurių projektai įtraukti į valstybės projektų sąrašą, įgyja teisę teikti paraišką finansuoti projektą.

57. Siekdamas gauti finansavimą pareiškėjas turi užpildyti paraišką, kurios iš dalies užpildyta forma PDF formatu skelbiama ES struktūrinių fondų svetainės www.esinvesticijos.lt skiltyje „Finansavimas/Planuojami valstybės (regionų) projektai“ prie konkretaus planuojamo projekto susijusių dokumentų.

58. Pareiškėjas pildo paraišką ir kartu su Aprašo 62 punkte nurodytais priedais iki valstybės projektų sąraše nurodyto termino teikia ją per Iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS), o jei nėra įdiegtos DMS funkcinės galimybės – įgyvendinančiai institucijai raštu (kartu pateikdamas į elektroninę laikmeną įrašytą paraišką ir priedus) Projektų taisyklių III skyriaus dvyliktajame skirsnyje nustatyta tvarka.

59. Jei paraiškos gali būti teikiamos per DMS, pareiškėjas prie DMS jungiasi naudodamasis Valstybės informacinių išteklių sąveikumo platforma ir užsiregistravęs tampa DMS naudotoju.

60. Jei laikinai nėra užtikrintos DMS funkcinės galimybės ir dėl to pareiškėjai negali pateikti paraiškos ar jos priedo (-ų) paskutinę paraiškų pateikimo termino dieną, įgyvendinančioji institucija paraiškų pateikimo terminą pratęsia 7 dienų laikotarpiui ir (arba) sudaro galimybę paraiškas ar jų priedus pateikti kitu būdu bei apie tai paskelbia Projektų taisyklių 82 punkte nustatyta tvarka.

61. Kartu su paraiška pareiškėjas turi pateikti šiuos priedus (Aprašo 62.1,62.2 ir 62.15 papunkčiuose nurodytų paraiškos priedų formos skelbiamos interneto svetainės [www.esinvesticijos.lt](http://www.esinvesticijos.lt) skiltyje „Dokumentai“, ieškant dokumento tipo „paraiškų priedų formos“):

61.1. Klausimyną apie pirkimo ir (arba) importo pridėtinės vertės mokesčio tinkamumą finansuoti Europos Sąjungos fondų ir (arba) Lietuvos Respublikos biudžeto lėšomis, jei pareiškėjas prašo pirkimo ir (arba) importo pridėtinės vertės mokesčio išlaidas pripažinti tinkamomis finansuoti, t. y. įtraukia šias išlaidas į projekto biudžetą;

61.2. projekto biudžeto paskirstymą pagal pareiškėją ir partnerį (-ius), jeigu projektas įgyvendinamas kartu su partneriu (-iais);

61.3. jungtinės veiklos (partnerystės) sutarties kopiją arba analogišką susitarimą dėl partnerystės pagrindžiantį dokumentą, jei projektas įgyvendinamas kartu su partneriu (-iais);

61.4. informaciją, reikalingą projekto atitikčiai projektų atrankos kriterijams įvertinti (Aprašo 4 priedas);

61.5. dokumentus, pagrindžiančius projekto biudžeto pagrįstumą (komerciniai pasiūlymai, nuorodos į rinkoje esančias kainas ir kt.);

61.6. finansavimo šaltinius (netinkamų išlaidų padengimą) pagrindžiančius dokumentus;

61.7. investicijų projektą, parengtą pagal Investicijų projektų, kuriems siekiama gauti finansavimą iš Europos Sąjungos struktūrinės paramos ir / ar valstybės biudžeto lėšų, rengimo metodiką, kuri skelbiama ES struktūrinių fondų svetainėje [www.esinvesticijos.lt](http://www.esinvesticijos.lt) (toliau – investicijų projektas);

61.8. informaciją apie pareiškėjui (partneriui) suteiktą valstybės pagalbą (išskyrus *de minimis* pagalbą), užpildytą pagal formą Informacija apie iš Europos Sąjungos struktūrinių fondų lėšų bendrai finansuojamiems projektams suteiktą valstybės pagalbą (išskyrus *de minimis* pagalbą);

61.9. parengtą ir patvirtintą teritorijos, kurioje kuriamas ar plėtojamas pramoninis parkas ar LEZ, detalųjį ar specialųjį planą;

61.10. pareiškėjo teisę disponuoti valstybės ir (arba) savivaldybės žemės teritorija, kurios paskirtis yra tinkama pramoniniam parkui kurti ar plėtoti, pagrindžiančius dokumentus (taikoma tik valstybės ir savivaldybės biudžetinėms įstaigoms);

61.11. dokumentus, įrodančius pareiškėjo teisę ir pareigą valstybei ar savivaldybei nuosavybės teise priklausančiame sklype ar teritorijoje, susidedančioje iš keleto tokių žemės sklypų, sukurti, išplėtoti ir valdyti pramoninį parką (netaikoma valstybės ir savivaldybės biudžetinėms įstaigoms ir juridiniams asmenims, kurie pramonės parką ar LEZ kuria, plėtoja ir valdo ne valstybei arba savivaldybei nuosavybės teise priklausančiame žemės sklype ar teritorijoje).

61.12. Aplinkos apsaugos agentūros laisvos formos raštą dėl poveikio aplinkai vertinimo procedūrų privalomumo;

61.13. techninio projekto bendrąją dalį, parengtą teisės aktų nustatyta tvarka (netaikoma jei įgyvendinant projektą vykdoma tik Aprašo 10.2 punkte nurodyta veikla).

61.14. informaciją dėl įmonių tarpusavio santykių, nurodytų *de minimis* reglamento 2 straipsnio 2 dalyje, reikalingą vienos įmonės, kaip nurodyta *de minimis* reglamente, apimčiai nustatyti (pildoma „Vienos įmonės“ deklaracija pagal Ministerijos parengtą ir interneto svetainėse [www.esinvesticijos.lt](http://www.esinvesticijos.lt) ir [www.ukmin.lt](http://www.ukmin.lt) paskelbtą rekomenduojamą formą), kai vykdoma Aprašo 10.2 punkte nurodyta veikla ir pareiškėjas ar partneris yra LEZ ar pramonės parko operatorius arba kiti juridiniai asmenys, kuriems valstybė ar savivaldybė gali tiesiogiai ar netiesiogiai per kitus ūkio subjektus daryti lemiamą įtaką ir kurių planuojamas įgyvendinti projektas pripažintas valstybei svarbiu ekonominiu projektu;

61.15 apskaičiavimus pagal formą „Informacija apie iš Europos Sąjungos struktūrinių fondų lėšų bendrai finansuojamų projektų gaunamą veiklos pelną“.

62. Paraiškų pateikimo paskutinė diena nustatoma valstybės projektų sąraše, kuris skelbiamas ES struktūrinių fondų svetainėje www.esinvesticijos.lt.

63. Pareiškėjai informuojami ir konsultuojami Projektų taisyklių II skyriaus penktajame skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktus yra nurodoma kvietimo teikti paraiškas skelbime, paskelbtame pagal Aprašą interneto svetainėje [www.esinvesticijos.lt](http://www.esinvesticijos.lt).

64. Įgyvendinančioji institucija atlieka projekto tinkamumo finansuoti vertinimą Projektų taisyklių III skyriaus keturioliktajame ir penkioliktajame skirsniuose nustatyta tvarka pagal Aprašo 1 priede nustatytus reikalavimus.

65. Paraiškos vertinimo metu įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus Projektų taisyklių 118 punkte nustatyta tvarka.

66. Paraiškos vertinamos ne ilgiau kaip 60 dienų nuo valstybės projekto paraiškos gavimo dienos. Paraiškos gavimo diena yra laikoma paraiškos registravimo įgyvendinančiojoje institucijoje diena.

67. Nepavykus paraiškų įvertinti per nustatytą terminą (kai paraiškų vertinimo metu reikia kreiptis į kitas institucijas, atliekama patikra projekto įgyvendinimo ir (ar) administravimo vietoje, taip pat kai buvo gauta paraiškų, kurių suma didesnė nei kvietimui teikti paraiškas skirta lėšų suma), vertinimo terminas gali būti pratęstas įgyvendinančiosios institucijos sprendimu. Apie naują paraiškų vertinimo terminą Projektų taisyklių 127 punkte nustatyta tvarka įgyvendinančioji institucija informuoja pareiškėjus raštu, vadovaudamasi Projektų taisyklių 13 punktu (jeigu įdiegtos funkcinės galimybės, informuoja per DMS), taip pat Ministeriją ir vadovaujančiąją instituciją raštu, vadovaudamasi Projektų taisyklių 9 punktu (jeigu įdiegtos funkcinės galimybės, – per 2014–2020 metų Europos Sąjungos struktūrinių fondų posistemį SFMIS2014), nurodydama termino pratęsimo priežastis*.*

68. Paraiška atmetama dėl Apraše, Projektų taisyklių 93 punkte ir Projektų taisyklių III skyriaus keturioliktajame ir penkioliktajame skirsniuose nustatytų priežasčių juose nustatyta tvarka. Apie paraiškos atmetimą pareiškėjas informuojamas raštu (jeigu įdiegtos funkcinės galimybės – informuojamas per DMS) per 3 darbo dienas nuo sprendimo dėl paraiškos atmetimo priėmimo dienos.

69. Pareiškėjas sprendimą dėl paraiškos atmetimo gali apskųsti Projektų taisyklių VII skyriaus keturiasdešimt trečiajame skirsnyje nustatyta tvarka ne vėliau kaip per 14 dienų nuo tos dienos, kurią pareiškėjas sužinojo ar turėjo sužinoti apie skundžiamus įgyvendinančiosios institucijos veiksmus ar neveikimą.

70. Įgyvendinančiajai institucijai baigus paraiškų vertinimą, sprendimą dėl projekto finansavimo arba nefinansavimo priima Ministerija Projektų taisyklių III skyriaus septynioliktajame skirsnyje nustatyta tvarka.

71. Ministerijai priėmus sprendimą finansuoti projektą, įgyvendinančioji institucija per 3 darbo dienas nuo šio sprendimo gavimo dienos raštu (jeigu įdiegtos funkcinės galimybės – per DMS) pateikia šį sprendimą pareiškėjams.

72. Pagal Aprašą finansuojamiems projektams įgyvendinti tarp įgyvendinančiosios institucijos ir pareiškėjo bus sudaromos dvišalės projektų sutartys. Projektų sutartys yra keičiamos ar nutraukiamos Projektų taisyklių IV skyriaus devynioliktajame skirsnyje nustatyta tvarka.

73. Ministerijai priėmus sprendimą dėl projekto finansavimo, įgyvendinančioji institucija Projektų taisyklių IV skyriaus aštuonioliktajame skirsnyje nustatyta tvarka pagal Projektų taisyklių 4 priede nustatytą formą, pritaikytą šiam Aprašui ir suderintą su Ministerija, parengia ir pateikia pareiškėjui projekto sutarties projektą ir nurodo pasiūlymo pasirašyti projekto sutartį galiojimo terminą Projektų taisyklių 166 punkte nustatyta tvarka. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius projekto sutarties, pasiūlymas pasirašyti projekto sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti projekto sutarties pasirašymo terminą. Jeigu pareiškėjas atsisako pasirašyti projekto sutartį ar per nustatytą terminą jos nepasirašo, įgyvendinančioji institucija informuoja Ministeriją ir pareiškėją Projektų taisyklių 168 punkte nustatyta tvarka.

74. Projekto sutarties originalas gali būti rengiamas ir teikiamas:

74.1. kaip pasirašytas popierinis dokumentas arba

74.2. kaip elektroninis dokumentas, pasirašytas elektroninio pasirašymo priemonėmis su kvalifikuoto elektroninio parašo sertifikatais, atsižvelgiant į tai, kokią šių dokumentų formą pasirenka projekto vykdytojas.

**VI SKYRIUS**

**PROJEKTŲ ĮGYVENDINIMO REIKALAVIMAI**

75. Projektas įgyvendinamas pagal projekto sutartyje, Apraše ir Projektų taisyklėse nustatytus reikalavimus.

76. Projektui gali būti skiriamas papildomas finansavimas Projektų taisyklių IV skyriaus dvidešimtajame skirsnyje nustatyta tvarka, jei projektas atitinka šiuos papildomus reikalavimus:

76.1. projektu yra panaudota ne mažiau kaip 70 procentų skirto finansavimo lėšų;

76.2. yra pasiektos minimalios projekto sutartyje nustatytos siektinos rodiklių reikšmės;

76.3. nebuvo nustatyta projekto sutarties pažeidimų.

77. Projektų įgyvendinimo priežiūrai atlikti sudaromas Priemonės projektų priežiūros komitetas, kurio sudėtis tvirtinama ūkio ministro įsakymu, o veiklos principai nustatomi šio komiteto darbo reglamente.

78. Projekto vykdytojas turi apdrausti ilgalaikį materialųjį turtą, kuriam įsigyti ar sukurti vykdant projektą naudotas finansavimas, maksimaliu turto atkuriamosios vertės draudimu nuo visų galimų rizikos atvejų projekto įgyvendinimo laikotarpiu (nuo to momento, kai atsiranda draustinas turtas) ir ne mažiau kaip penkerius metus nuo projekto finansavimo pabaigos teisės aktų nustatyta tvarka. Draudiminio įvykio atveju projekto vykdytojas turi atkurti prarastą turtą, taip pat turi užtikrinti, kad tokio įsipareigojimo laikytųsi ir partneris (-iai).

79. Jei projekto veikla nepradėta įgyvendinti per 6 mėnesius nuo projekto sutarties pasirašymo dienos, įgyvendinančioji institucija, suderinusi su Ministerija, turi teisę vienašališkai nutraukti projekto sutartį Projekto taisyklių 192 punkte nustatyta tvarka.

79. Po projekto finansavimo pabaigos vadovaujantis reglamento (ES) Nr. 1303/2013 71 straipsniu turi būti užtikrintas investicijų (taikoma tik Aprašo 10.1 punkte nurodytai veiklai) tęstinumas, t. y. vykdant per 5 metus nuo projekto finansavimo pabaigos turi būti vykdomi visi reikalavimai numatyti Projektų taisyklių 338.1, 338.2, 338.3 papunkčiuose.

80. Projekto vykdytojas privalo informuoti apie įgyvendinamą ar įgyvendintą projektą Projektų taisyklių VII skyriaus trisdešimt septintajame skirsnyje nustatyta tvarka.

81. Projekto vykdytojas ir partneris (-iai) įsipareigoja teikti sumanios specializacijos įgyvendinimo stebėsenai ir vertinimui atlikti reikalingą informaciją stebėseną ir poveikio vertinimą atliekančiai institucijai.

82. Projekto užbaigimo reikalavimai nustatyti Projektų taisyklių IV skyriaus dvidešimt septintajame skirsnyje.

83. Visi su projekto įgyvendinimu susiję dokumentai turi būti saugomi Projektų taisyklių VII skyriaus keturiasdešimt antrajame skirsnyje nustatyta tvarka.

**VII SKYRIUS**

**APRAŠO KEITIMO TVARKA**

84. Aprašo keitimo tvarka nustatyta Projektų taisyklių III skyriaus vienuoliktajame skirsnyje.

85. Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-K-830 „Smartparkas LT“ projektų finansavimo sąlygų aprašo Nr. 1

1 priedas

**PROJEKTO TINKAMUMO FINANSUOTI VERTINIMO LENTELĖ**

|  |  |
| --- | --- |
| **Paraiškos kodas** |  |
| **Pareiškėjo pavadinimas** |  |
| **Projekto pavadinimas** |  |
| **Projektą planuojama įgyvendinti:  su partneriu (-iais)  be partnerio (-ių)** |
| ** PIRMINĖ PATIKSLINTA***(Žymima „Patikslinta“ tais atvejais, kai ši lentelė tikslinama po to, kai paraiška grąžinama pakartotiniam vertinimui.)*  |

|  |  |  |
| --- | --- | --- |
| **Bendrasis reikalavimas/****specialusis projektų atrankos kriterijus (toliau – specialusis kriterijus), jo vertinimo aspektai ir paaiškinimai** | **Bendrojo reikalavimo/ specialiojo kriterijaus detalizavimas** | **Bendrojo reikalavimo/ specialiojo kriterijaus vertinimas** |
| **Taip / Ne/ Netaikoma/ Taip su išlyga** | **Komentarai** |
|  |  |  |  |
| **1. Planuojamu finansuoti projektu prisidedama prie bent vieno veiksmų programos prioriteto konkretaus uždavinio įgyvendinimo, rezultato pasiekimo ir įgyvendinama bent viena pagal projektų finansavimo sąlygų aprašą numatoma finansuoti veikla.** |
| 1.1. Projekto tikslai ir uždaviniai atitinka bent vieną 2014–2020 m. ES fondų investicijų veiksmų programos (toliau – veiksmų programa) prioriteto konkretų uždavinį ir siekiamą rezultatą.*(Įgyvendinančioji institucija vertina atitiktį šiam vertinimo aspektui tik tais atvejais, jei projektas atrenkamas projektų konkurso būdu arba tęstinės projektų atrankos būdu. Kitais atvejais atitiktį šiam vertinimo aspektui vertina ministerija, vadovaujančioji institucija – kai įgyvendinami veiksmų programos techninės paramos prioritetai, arba Regionų plėtros tarybos sekretoriatas prieš tai, kai projektas įtraukiamas į valstybės arba regionų projektų sąrašą).* | Projekto tikslai ir uždaviniai turi atitikti veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ 1.2.1 konkretų uždavinį „Padidinti mokslinių tyrimų, eksperimentinės plėtros ir inovacijų veiklų aktyvumą privačiame sektoriuje“ ir siekiamą rezultatą. Informacijos šaltinis – paraiška finansuoti iš Europos Sąjungos struktūrinių fondų lėšų bendrai finansuojamą projektą (toliau – paraiška). |  |  |
| 1.2. Projekto tikslai, uždaviniai ir veiklos atitinka bent vieną iš projektų finansavimo sąlygų apraše nurodytų veiklų. | Projekto tikslai, uždaviniai ir veiklos turi atitikti 2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-K-830 „SmartParkas LT“ projektų finansavimo sąlygų aprašo Nr. 1 (toliau – Aprašas) 10 punkte nurodytas veiklas. Informacijos šaltinis – paraiška. |  |  |
| 1.3. Projektas atitinka kitus su projekto veiklomis susijusius projektų finansavimo sąlygų apraše nustatytus reikalavimus. | Projektas turi atitikti Aprašo 19.2, 19.3 papunkčiuose ir 21, 22, 24, 31 punktuose nustatytus reikalavimus.Informacijos šaltiniai: paraiška, pareiškėjo pateikta koncepcija, dokumentai nurodyti Aprašo 3 priede. |  |  |
| **2. Projektas atitinka strateginio planavimo dokumentų nuostatas.** |
| 2.1. Projektas atitinka strateginio planavimo dokumentų nuostatas. Informacijos šaltinis – paraiška. | Projektas turi atitikti nacionalinius strateginio planavimo dokumentus, nurodytus Aprašo 19.1. papunktyje.Informacijos šaltiniai: paraiška. |  |  |
| 2.2. Projektu prisidedama prie bent vieno Europos Sąjungos Baltijos jūros regiono strategijos (toliau – ES BJRS) tikslo įgyvendinimo pagal bent vieną ES BJRS veiksmų plane numatytą prioritetinę sritį ar horizontalųjį veiksmą arba bus įgyvendinama dalis ES BJRS veiksmų plane numatytų prioritetinių projektų.  | Projektas turi prisidėti prie ES BJRS tikslo įgyvendinimo, kaip tai nustatyta Aprašo 20 punkte.Informacijos šaltinis – paraiška. |  |  |
| **3. Projektu siekiama aiškių ir realių kiekybinių uždavinių.** |
| 3.1. Projektu prisidedama prie bent vieno projektų finansavimo sąlygų apraše nustatyto veiksmų programos ir (arba) ministerijos priemonių įgyvendinimo plane nurodyto nacionalinio produkto ir (arba) rezultato rodiklio pasiekimo. | Projektas turi siekti stebėsenos rodiklių, nurodytų Aprašo 27punkte.Informacijos šaltinis – paraiška. |  |  |
| 3.2. Išlaikyta nuosekli vidinė projekto logika, t. y. projekto rezultatai yra projekto veiklų padarinys, projekto veiklos sudaro prielaidas įgyvendinti projekto uždavinius, o pastarieji – pasiekti nustatytą projekto tikslą. | Informacijos šaltinis – paraiška. |  |  |
| 3.3. Projekto uždaviniai yra specifiniai (parodo projekto esmę ir charakteristikas), išmatuojami (kiekybiškai išreikšti ir matuojami) ir įvykdomi, aiški veiklų pradžios ir pabaigos data. | Informacijos šaltinis – paraiška. |  |  |
| **4. Projektas atitinka horizontaliuosius (darnaus vystymosi bei moterų ir vyrų lygybės ir nediskriminavimo) principus, projekto įgyvendinimas yra suderinamas su ES konkurencijos politikos nuostatomis.** |
| 4.1. Projekte nėra numatyti veiksmai, kurie turėtų neigiamą poveikį darnaus vystymosi principo įgyvendinimui: |  |  |  |
| 4.1.1. aplinkosaugos srityje (aplinkos kokybė ir gamtos ištekliai, kraštovaizdžio ir biologinės įvairovės apsauga, klimato kaita, aplinkos apsauga ir kt.).*(Vertinant, ar įgyvendinant projektą bus atsižvelgiama į aplinkos apsaugos reikalavimus, tikrinama:* *- ar, vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymu, būtinas poveikio aplinkai vertinimas;**- jei būtinas poveikio aplinkai vertinimas, ar jis yra atliktas;**- ar planuojama ūkinė veikla (arba planų ar programų įgyvendinimas) susijusi (-ęs) su įsteigtomis ar potencialiomis „Natura 2000“ teritorijomis ar artima tokių teritorijų aplinka;**jei taip, ar atliktas „Natura 2000“ teritorijų reikšmingumo nustatymas, vadovaujantis Planų ar programų ir planuojamos ūkinės veiklos įgyvendinimo poveikio įsteigtoms ar potencialioms „Natura 2000“ teritorijoms reikšmingumo nustatymo tvarkos aprašo, patvirtinto Lietuvos Respublikos aplinkos ministro 2006 m. gegužės 22 d. įsakymu Nr. D1-255 „Dėl planų ar programų ir planuojamos ūkinės veiklos įgyvendinimo poveikio įsteigtoms ar potencialioms**„Natura 2000“ teritorijoms reikšmingumo nustatymo tvarkos aprašo patvirtinimo“, nuostatomis.**Vertinant techninės paramos projektus ir iš Europos socialinio fondo (toliau – ESF) bendrai finansuojamus projektus, šis vertinimo aspektas netaikomas.)*  | Informacijos šaltinis – paraiška. |  |  |
| 4.1.2. socialinėje srityje (užimtumas, skurdas ir socialinė atskirtis, visuomenės sveikata, švietimas ir mokslas, kultūros savitumo išsaugojimas, tausojantis vartojimas). | Informacijos šaltinis – paraiška. |  |  |
| 4.1.3. ekonomikos srityje (darnus pagrindinių ūkio šakų ir regionų vystymas). | Informacijos šaltinis – paraiška. |  |  |
| 4.1.4. teritorijų vystymo srityje (aplinkosauginių, socialinių ir ekonominių skirtumų mažinimas).  | Informacijos šaltinis – paraiška. |  |  |
| 4.1.5. informacinės ir žinių visuomenės srityje.  | Netaikoma. |  |  |
| 4.2. Pasiūlyti konkretūs veiksmai (pademonstruotas proaktyvus požiūris), kurie rodo, kad projektas skatina darnaus vystymosi principo įgyvendinimą. | Netaikoma. |  |  |
| 4.3. Projekte nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. | Informacijos šaltinis – paraiška. |  |  |
| 4.4. Pasiūlyti konkretūs veiksmai, kurie rodo, kad projektu prisidedama prie moterų ir vyrų lygybės principo įgyvendinimo ir (arba) skatinamas nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principo įgyvendinimas.  | Netaikoma. |  |  |
| 4.5. Projektas suderinamas su ES konkurencijos politikos nuostatomis: |  |  |  |
| 4.5.1. teikiamas finansavimas neviršija nustatytų *de minimis* pagalbos ribų ir atitinka reikalavimus, taikomus *de minimis* pagalbai. | *(Taikoma Aprašo 10.2 punkte nurodytai veiklai, kai pareiškėjas nėra savivaldybės biudžetinė įstaiga)*Projektas atitinka bendrąjį reikalavimą, jei jis atitinka *de minimis* reglamente ir Aprašo 34 ir 35 punktuose nustatytus reikalavimus.Vertinant atitiktį šiam vertinimo aspektui, pildomas Aprašo 3 priedas.Informacijos šaltiniai: paraiška, Suteiktos valstybės pagalbos ir nereikšmingos (*de minimis*) pagalbos registras, kurio nuostatai patvirtinti Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“, dokumentai, nurodyti Aprašo 61.14 papunktyje. |  |  |
| 4.5.2. projektas finansuojamas pagal suderintą valstybės pagalbos schemą ar Europos Komisijos sprendimą arba pagal bendrąjį bendrosios išimties reglamentą, laikantis ten nustatytų reikalavimų. | Projektas atitinka bendrąjį reikalavimą, jei jis atitinka Bendrajame bendrosios išimties reglamente ir Aprašo 17, 32, 33, 49 ir 50 punktuose nustatytus reikalavimus.Vertinant atitiktį šiam vertinimo aspektui, pildomas Aprašo 3 priedas.Informacijos šaltiniai: paraiška, Aprašo 61.7 ir 61.8 p. nurodyti dokumentai; finansinės atskaitomybės dokumentai. |  |  |
| 4.5.3. projekto finansavimas nereiškia neteisėtos valstybės pagalbos ar *de minimis* pagalbos suteikimo. | Projekto finansavimas turi nereikšti neteisėtos valstybės pagalbos ar *de minimis* pagalbos suteikimo, kadangi šio Aprašo 34, 35, 51 ir 52 punktuose yra nustatyti reikalavimai tokiai pagalbai gauti. Vertinant atitiktį šiam vertinimo aspektui, pildomas Aprašo 3 priedas.Informacijos šaltiniai: Aprašo 1 priedo 4.5.1 papunktyje nurodyti dokumentai. |  |  |
| **5. Pareiškėjas ir partneris (-iai) organizaciniu požiūriu yra pajėgūs tinkamai ir laiku įgyvendinti teikiamą projektą ir atitinka jam (jiems) keliamus reikalavimus.** |
| 5.1. Pareiškėjas (partneris) yra juridinis asmuo. |  |  |  |
| 5.2. Pareiškėjas (partneris) atitinka tinkamų pareiškėjų (partnerių) sąrašą, nustatytą projektų finansavimo sąlygų apraše. | Tinkamų pareiškėjų (partnerių) sąrašas yra nurodytas šio Aprašo 12, 13 punktuose.Informacijos šaltiniai: paraiška. |  |  |
| 5.3. Pareiškėjas (partneris) turi teisinį pagrindą užsiimti ta veikla (atlikti funkcijas), kuriai pradėti ir (arba) vykdyti, ir (arba) plėtoti skirtas projektas. | Informacijos šaltiniai: paraiška. |  |  |
| 5.4. Pareiškėjui (partneriui) nėra apribojimų gauti finansavimą:5.4.1. pareiškėjui ir partneriui (-iams) nėra iškelta byla dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba jis nėra likviduojamas, nėra priimtas kreditorių susirinkimo nutarimas bankroto procedūras vykdyti ne teismo tvarka;5.4.2. paraiškos vertinimo metu pareiškėjas ir partneris (-iai) yra įvykdęs (-ę) su mokesčių ir socialinio draudimo įmokų mokėjimu susijusius įsipareigojimus pagal Lietuvos Respublikos teisės aktus arba pagal kitos valstybės teisės aktus, jei pareiškėjas ir partneris (-iai) yra užsienyje registruotas juridinis asmuo (asmenys) (*ši nuostata netaikoma juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai)*;5.4.3. paraiškos vertinimo metu pareiškėjo ir partnerio (-ių) vadovas, ūkinės bendrijos tikrasis narys (-iai) ar mažosios bendrijos atstovas (-ai), turintis (-ys) teisę juridinio asmens vardu sudaryti sandorį, ar buhalteris (-iai), ar kitas (-i) asmuo (asmenys), turintis (-ys) teisę surašyti ir pasirašyti pareiškėjo apskaitos dokumentus, neturi neišnykusio arba nepanaikinto teistumo arba dėl pareiškėjo ir partnerio (-ių) per paskutinius 5 metus nebuvo priimtas ir įsiteisėjęs apkaltinamasis teismo nuosprendis pagal veikas, nustatytas Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 ,,Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 3 priedo „Apribojimų skirti Europos Sąjungos finansinę paramą, 2004–2009 metų Europos ekonominės erdvės ir (ar) Norvegijos finansinių mechanizmų, 2009–2014 metų Europos ekonominės erdvės ir (ar) Norvegijos finansinių mechanizmų, 2007–2012 metų Lietuvos ir Šveicarijos bendradarbiavimo programos finansinę paramą aprašas“ 2 punkte; 5.4.4. paraiškos vertinimo metu pareiškėjui ir partneriui (-iams), jei jis (jie) yra įmonė, perkėlusi (-ios) gamybinę veiklą valstybėje narėje arba į kitą valstybę narę, nėra taikoma arba nebuvo taikoma išieškojimo procedūra;5.4.5. paraiškos vertinimo metu pareiškėjui ir partneriui (-iams) nėra taikomas apribojimas (iki 5 metų) neskirti ES finansinės paramos dėl trečiųjų šalių piliečių nelegalaus įdarbinimo;5.4.6. paraiškos vertinimo metu pareiškėjui ir partneriui (-iams) nėra taikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų *(šis apribojimas netaikomas įstaigoms, kurių veikla finansuojama iš Lietuvos Respublikos valstybės biudžeto ir (arba) savivaldybių biudžetų, ir (arba) valstybės pinigų fondų, įstaigoms, kurių veiklai finansuoti yra skiriama 2007–2013 metų ES fondų ar 2014–2020 metų ES struktūrinių fondų techninė parama, Europos investicijų fondui ir Europos investicijų bankui)*;5.4.7. paraiškos vertinimo metu pareiškėjas ir partneris (-iai) Juridinių asmenų registrui yra pateikę metinių finansinių ataskaitų rinkinius, taip pat metinių konsoliduotųjų finansinių ataskaitų rinkinius, kaip nustatyta Juridinių asmenų registro nuostatuose, patvirtintuose Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro įsteigimo ir Juridinių asmenų registro nuostatų patvirtinimo“ *(ši nuostata taikoma tik tais atvejais, kai finansines ataskaitas būtina rengti pagal įstatymus, taikomus juridiniam asmeniui, užsienio juridiniam asmeniui ar kitai organizacijai arba jų filialui).* | Informacijos šaltiniai: paraiška, Valstybinės mokesčių inspekcijos prie Lietuvos Respublikos finansų ministerijos ir Valstybinio socialinio draudimo fondo valdybos prie Socialinės apsaugos ir darbo ministerijos, Juridinių asmenų registro, Audito, apskaitos, turto vertinimo ir nemokumo valdymo tarnybos prie Lietuvos Respublikos finansų ministerijos duomenys, taip pat kita viešajai įstaigai Lietuvos verslo paramos agentūrai (toliau – įgyvendinančioji institucija) prieinama informacija. |  |  |
| 5.5. Pareiškėjas ir partneris (-iai) turi (gali užtikrinti) pakankamus administravimo gebėjimus vykdyti projektą. | Informacijos šaltinis – paraiška. |  |  |
| 5.6. Projekto parengtumas atitinka projektų finansavimo sąlygų apraše nustatytus reikalavimus.  | Projekto parengtumui taikomi reikalavimai nurodyti Aprašo 28 punkte.Informacijos šaltinis: paraiška, Nekilnojamojo turto registro duomenys, dokumentai, nurodyti Aprašo 61.1, 61.2, 61.3, 61.4, 61.5, 61.5, 61.6, 61.7, 61.8, 61.9, 61.10, 61.11, 61.12, 61.13, 61.14, 61.15.  |  |  |
| 5.7. Partnerystė projekte yra pagrįsta ir teikia naudą. (*Šis vertinimo aspektas vertinamas tik tais atvejais, jei pareiškėjas numato įgyvendinti projektą kartu su partneriu (-iais).)* | Informacijos šaltiniai: paraiška, Aprašo 61.2, 61.3 papunkčiuose nurodyti dokumentai. |  |  |
| **6. Projektas turi apibrėžtus, aiškius ir užtikrintus projekto išlaidų finansavimo šaltinius.** |
| 6.1. Pareiškėjo ir (ar) partnerio (-ių) įnašas atitinka projektų finansavimo sąlygų apraše nustatytus reikalavimus ir yra užtikrintas įnašo finansavimas.*(Šis vertinimo aspektas taikomas tik tais atvejais, jei paraiškoje numatytas nuosavas įnašas ir (arba) nuosavas įnašas privalomas pagal projektų finansavimo sąlygų aprašo reikalavimus.)* | Pareiškėjas ir (ar) partneris (-iai) turi prisidėti prie projekto įgyvendinimo Aprašo 42, 43, 44 punktuose nurodyta lėšų dalimi.Informacijos šaltiniai: duomenys tikrinami pagal Juridinių asmenų registro duomenis, pareiškėjo ir (ar) partnerio (-ių) kreditorių ir debitorių sąrašą (nurodomi kreditoriniai ir debitoriniai įsiskolinimai ir sąrašas, sudarytas ne vėliau kaip prieš 30 dienų iki paraiškos pateikimo įgyvendinančiajai institucijai dienos), prognozinius pinigų srautus (mėnesiais) projekto įgyvendinimo laikotarpiu, kuriuose pagal projekto tvarkaraštį būtų detalizuoti ir išdėstyti projekto finansavimo šaltiniai, numatomos patirti išlaidos (atsižvelgiant į apmokėjimo sąlygas), įvertintas paramos sumų gavimas ir panašiai ir kurie įrodo, kad pareiškėjui ir (ar) partneriui (-iams) pakaks numatytų finansavimo šaltinių nuosavam indėliui finansuoti ir sklandžiam projekto veiklų finansavimui užtikrinti, pagrindžiančius planuojamų pardavimų dokumentus (turimi kontraktai, užsakomieji komerciniai pasiūlymai, užsakymai ir panašiai), planuojamus finansavimo šaltinius (nuosavos lėšos, bankų ir kitų kredito įstaigų, juridinių asmenų paskolos ir kiti šaltiniai); kitus dokumentus, įrodančius pareiškėjo ir (ar) partnerio (-ių) gebėjimus užtikrinti savo veiklos tęstinumą per visą projekto įgyvendinimo laikotarpį ir prisidėti prie projekto finansavimo. |  |  |
| 6.2. Užtikrintas netinkamų finansuoti su projektu susijusių išlaidų padengimas. | Informacijos šaltiniai: paraiška. |  |  |
| 6.3. Užtikrintas finansinis projekto (veiklų) rezultatų tęstinumas. | Informacijos šaltinis – paraiška.  |  |  |
| **7. Užtikrintas efektyvus projektui įgyvendinti reikalingų lėšų panaudojimas.** |
| 7.1. Projekto įgyvendinimo alternatyvos pasirinkimas pagrįstas sąnaudų ir naudos analizės rezultatais:  | Projekto įgyvendinimo alternatyvos pasirinkimas pagrįstos investicijų projektu, parengtu pagal Investicijų projektų, kuriems siekiama gauti finansavimą iš Europos Sąjungos struktūrinės paramos ir / ar valstybės biudžeto lėšų, rengimo metodiką, kuri skelbiama ES struktūrinių fondų svetainėje [www.esinvesticijos.lt](http://www.esinvesticijos.lt)Informacijos šaltinis: paraiška, Aprašo 61.7 papunktyje nurodytas dokumentas. |  |  |
| 7.1.1. projekto įgyvendinimo alternatyvoms įvertinti naudojamos pajamų, sąnaudų, finansavimo šaltinių, sukuriamos naudos ir kitos prielaidos yra pagrįstos; |  |  |  |
| 7.1.2. projekto įgyvendinimo alternatyvoms įvertinti naudojamas vienodas pagrįstos trukmės analizės laikotarpis; |  |  |  |
| 7.1.3. projekto įgyvendinimo alternatyvoms įvertinti naudojama vienoda pagrįsto dydžio diskonto norma; |  |  |  |
| 7.1.4. optimali projekto įgyvendinimo alternatyva pasirinkta pagal projekto įgyvendinimo alternatyvų finansinių ir (arba) ekonominių rodiklių (grynosios dabartinės vertės, vidinės grąžos normos, naudos ir sąnaudų santykio) reikšmes; |  |  |  |
| 7.1.5. pasirinktai projekto įgyvendinimo alternatyvai realizuoti nėra žinomų teisinių, techninių ir socialinių apribojimų. |  |  |  |
| 7.2. Projekto įgyvendinimo alternatyvos pasirinkimas pagrįstas sąnaudų efektyvumo rodikliu.  | Projekto įgyvendinimo alternatyvos pasirinkimas pagrįstos investicijų projektu, parengtu pagal Investicijų projektų, kuriems siekiama gauti finansavimą iš Europos Sąjungos struktūrinės paramos ir / ar valstybės biudžeto lėšų, rengimo metodiką, kuri skelbiama ES struktūrinių fondų svetainėje [www.esinvesticijos.lt](http://www.esinvesticijos.lt) |  |  |
| 7.3. Įvertintos pagrindinės projekto rizikos ir suplanuotos rizikų valdymo priemonės bei joms įgyvendinti reikalingi ištekliai. | Informacijos šaltinis – paraiška. |  |  |
| 7.4. Numatytos projekto veiklos atitinka tinkamoms finansuoti veikloms ir jų apimtims nustatytus reikalavimus. Išlaidos atitinka nustatytus reikalavimus ir yra būtinos projektams įgyvendinti. Veiklos ir išlaidos suplanuotos efektyviai ir pagrįstai, įvertinus ir iki paraiškos pateikimo pradėtas ar įvykdytas viešųjų pirkimų procedūras. Vertinant pareiškėjo ir (ar) partnerio (-ių) įgyvendintus ir (arba) įgyvendinamus projektus toms pačioms veikloms ir išlaidoms finansavimas nėra skiriamas pakartotinai. | Informacijos šaltinis – paraiška. |  |  |
| 7.5. Pareiškėjas gali įgyvendinti projekto tikslus, veiklas, uždavinius bei pasiekti rezultatus per projekto įgyvendinimo laikotarpį; projekto įgyvendinimo trukmė, vieta atitinka projektų finansavimo sąlygų apraše nustatytus reikalavimus. | Projekto įgyvendinimo trukmė/ terminas ir vieta turi atitikti Aprašo 23, 24, 26 punktuose nustatytus reikalavimus.Informacijos šaltinis – paraiška. |  |  |
| 7.6. Projektas atitinka kryžminio finansavimo reikalavimus. | Netaikoma. |  |  |
| 7.7. Teisingai pritaikyti fiksuotoji projekto išlaidų norma, fiksuotieji projekto išlaidų vieneto įkainiai, fiksuotosios projekto išlaidų sumos ir (ar) apdovanojimai.  | Netaikoma. |  |  |
| 7.8. Paraiškoje teisingai nurodyta projekto kategorija, iš projekto planuojamos gauti pajamos (taip pat ir grynosios pajamos) teisingai apskaičiuotos ir teisingai nustatytas projektui reikiamo finansavimo dydis, atsižvelgiant į tai, ar įgyvendinant projektą:– negaunama pajamų;– gaunama pajamų ir jos yra įvertintos iš anksto;– gaunama pajamų, bet jų iš anksto neįmanoma apskaičiuoti.  | Projekto įgyvendinimo alternatyvos pasirinkimas pagrįstos investicijų projektu, parengtu pagal Investicijų projektų, kuriems siekiama gauti finansavimą iš Europos Sąjungos struktūrinės paramos ir / ar valstybės biudžeto lėšų, rengimo metodiką, kuri skelbiama ES struktūrinių fondų svetainėje [www.esinvesticijos.lt](http://www.esinvesticijos.lt)Informacijos šaltinis: paraiška, Aprašo 61.7 papunktyje nurodytas dokumentas. |  |  |
| **8. Projekto veiklos vykdomos tinkamoje 2014–2020 m. Europos Sąjungos struktūrinių fondų** **veiksmų programos įgyvendinimo teritorijoje.** |
| 8.1. Projekto veiklos vykdomos Lietuvos Respublikoje arba ne Lietuvos Respublikoje, bet jas vykdant sukurti produktai, gauti rezultatai ir nauda (ar jų dalis, proporcinga Lietuvos Respublikos finansiniam įnašui) atitenka Lietuvos Respublikai ir projektas atitinka bent vieną iš šių sąlygų:a) iš ERPF ir SF bendrai finansuojamo projekto veiklų, vykdomų ne Lietuvos Respublikoje, bet ES teritorijoje, išlaidos neviršija procento, nustatyto projektų finansavimo sąlygų apraše; arba pagal projektų finansavimo sąlygų aprašą vykdomos reprezentacijai skirtos veiklos;b) iš ESF bendrai finansuojamo projekto veiklos vykdomos: ES teritorijoje;ne ES teritorijoje, bet tokių veiklų išlaidos neviršija procento, nustatyto projektų finansavimo sąlygų apraše.c) vykdomos techninės paramos projektų veiklos.  | Projekto veiklų vykdymo teritorija turi atitikti Aprašo 26 punkte nustatytus reikalavimus. Informacijos šaltinis – paraiška. |  |  |

**GALUTINĖ PROJEKTO ATITIKTIES BENDRIESIEMS REIKALAVIMAMS VERTINIMO IŠVADA:**

1. **Paraiška įvertinta teigiamai pagal visus bendruosius reikalavimus ir specialiuosius kriterijus:**

 Taip Ne Taip su išlyga

Komentarai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Pareiškėjas nebandė gauti konfidencialios informacijos arba daryti poveikio vertinimą atliekančiai institucijai dabartinio paraiškų vertinimo arba atrankos proceso metu:**

 Taip, nebandė

 Ne, bandė

Komentarai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Privaloma pildyti tik atsakius „Ne, bandė“, t. y. nurodomos faktinės aplinkybės.)*

1. **Projekto tinkamumo finansuoti vertinimo metu nustatytos projekto** **tinkamos finansuoti ir tinkamos deklaruoti Europos Komisijos (toliau – EK) išlaidos:**

|  |  |  |  |
| --- | --- | --- | --- |
| **Bendra projekto vertė (apima ir tinkamas, ir netinkamas išlaidas), Eur** |  **Didžiausia galima projekto tinkamų finansuoti išlaidų suma:** | **Pajamos, mažinančios tinkamų deklaruoti EK išlaidų sumą, Eur** | **Tinkamos deklaruoti EK išlaidos** |
| **Iš viso, Eur** | **Iš jų:** | **Didžiausia EK tinkamų deklaruoti išlaidų suma, Eur** | **Dalis nuo tinkamų finansuoti išlaidų, proc** |
| **Prašomos skirti lėšos – iki, Eur** | **Dalis nuo tinkamų finansuoti išlaidų, proc.** | **Pareiškėjo ir partnerio (-ių) nuosavos lėšos, Eur**  | **Dalis nuo tinkamų finansuoti išlaidų, proc.** |
| 1 | 2 | 3 | 4=(3/2)\*100 | 5 | 6=(5/2)\*100 | 7 | 8 | 9=(8/2)\*100 |
|  |  |  |  |  |  |  |  |  |

**Pastabos:**

|  |
| --- |
| *Šiame laukelyje pagal poreikį gali būti įrašomos papildomos sąlygos, kurias įgyvendinančioji institucija, atsižvelgdama į projekto rizikingumą, siūlo įtraukti į projekto sutartį.* |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraiškos vertinimą atlikusios institucijos atsakingo

asmens pareigų pavadinimas) (data) (vardas ir pavardė, parašas, jei pildoma popierinė versija)

\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-K-830 „Smartparkas LT“ projektų finansavimo sąlygų aprašo Nr. 1

2 priedas

**PROJEKTŲ ATITIKTIES VALSTYBĖS PAGALBOS TAISYKLĖMS Patikros lapas**

**PRIEMONĖS NR. 01.2.1-LVPA-K-830 „SMARTPARKAS LT“**

***(Taikoma priemonės aprašo 10.1 punkte nurodytai veiklai)***

|  |
| --- |
| **1. Priemonės teisinis pagrindas** |
| 2014 m. birželio 17 d. Komisijos reglamentas (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius (OL 2014 L 187, p. 1) (toliau – Reglamentas)  |

|  |
| --- |
| **2. Duomenys apie paraišką / projektą**  |
| **Paraiškos/projekto numeris**  |  |
| **Pareiškėjo/projekto vykdytojo pavadinimas**  |  |
| **Projekto pavadinimas**  |  |

|  |
| --- |
| **3. Paraiškos / projekto patikra dėl atitikties Reglamentui**  |
| **NNr.**  | **Klausimai** | **Rezultatas** | **Pastabos** |
| 31.  | Ar teikiama valstybės pagalba atitinka Reglamento 1 straipsnio 2 dalies nuostatas? | □ Taip | □ Ne |  |
| 32.  | Ar teikiama valstybės pagalba atitinka Reglamento 1 straipsnio 3 dalies nuostatas? | □ Taip | □ Ne |  |
| 33.  | Ar teikiama valstybės pagalba atitinka Reglamento 1 straipsnio 4 dalies nuostatas? | □ Taip | □ Ne |  |
| 34.  | Ar teikiama valstybės pagalba atitinka Reglamento 1 straipsnio 5 dalies nuostatas? | □ Taip | □ Ne |  |
| 35.  | Ar teikiama valstybės pagalba atitinka Reglamento 4 straipsnio 1 dalies nuostatas? | □ Taip  | □ Ne  |  |
| 36. | Ar teikiama valstybės pagalba atitinka Reglamento 4 straipsnio 2 dalies nuostatas, t. y. projektas nėra dirbtinai skaidomas? | □ Taip | □ Ne |  |
| 37. | Ar yra pagrįstas valstybės pagalbos skatinamasis poveikis pagal Reglamento 6 straipsnio 2 dalį? | □ Taip | □ Ne |  |
| 38. | Ar yra laikomasi valstybės pagalbos sumavimo reikalavimų, nustatytų Reglamento 8 straipsnyje? | □ Taip | □ Ne |  |
| 39. | Ar valstybės pagalba teikiama vietos infrastruktūroms (kaip ji apibrėžta Reglamento 56 straipsnyje? | □ Taip | □ Ne |  |
| 310. | Ar valstybės pagalba atitinka Reglamento 56 straipsnio nuostatas?  | □ Taip | □ Ne |  |
| 311. | Ar teikiama valstybės pagalba tinkamoms finansuoti išlaidoms, nurodytoms Reglamento 56 straipsnio 5 dalyje? | □ Taip | □ Ne |  |
| 312. | Ar valstybės pagalbos intensyvumas atitinka Reglamento 56 straipsnio6 dalies nuostatas? | □ Taip | □ Ne |  |
| **4. Valstybės pagalbos atitikties vertinimas**  |
| 413. | Ar teikiama valstybės pagalba atitinka Reglamento nuostatas? | □ Taip  | □ Ne  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vertintojas)  | \_\_\_\_\_\_\_\_\_\_\_  (parašas)  | \_\_\_\_\_\_\_\_  (data)  |
| **Patikros peržiūra:** □ Vertintojo išvadai pritarti □ Vertintojo išvadai nepritarti *Pastabos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (skyriaus vedėjas)  | \_\_\_\_\_\_\_\_\_\_\_\_  (parašas)  | \_\_\_\_\_\_\_\_\_\_\_\_  (data)  |

\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-K-830 „Smartparkas LT“ projektų finansavimo sąlygų aprašo Nr. 1

3 priedas

**PROJEKTŲ ATITIKTIES *de minimis* PAGALBOS TAISYKLĖMS Patikros lapas**

***(Taikoma 10.2 punkte nurodytai veiklai, išskyrus atvejus, kai pareiškėjas yra savivaldybė) )***

|  |
| --- |
| **1. Finansavimo teisinis pagrindas** |
| 2013 m. gruodžio 18 d. Komisijos reglamentas (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) (toliau – *de minimis* reglamentas) |

|  |
| --- |
| **2. Duomenys apie paraišką (projektą)**  |
| **Paraiškos / projekto numeris**  |  |
| **Pareiškėjo / projekto vykdytojo pavadinimas**  |  |
| **Projekto pavadinimas**  |  |

|  |
| --- |
| **3. Paraiškos/projekto/finansuojamų galutinio naudos gavėjo veiklų patikra dėl atitikties *de minimis* reglamentui** |
| **N**  | **Klausimai** | **Rezultatas**  | **Pastabos** |
| **Taip** | **Ne** | **Netaikoma** |
| 3.1. | Ar pareiškėjas / projekto vykdytojas vykdo veiklą žuvininkystės ir akvakultūros sektoriuje, kuriam taikomas 1999 m. gruodžio 17 d. Tarybos reglamentas (EB) Nr. 104/2000 dėl bendro žuvininkystės ir akvakultūros produktų rinkų organizavimo (OL 2000 L 17, p. 22)? | [ ]  | [ ]  | [ ]  |  |
| 3.2. | Ar pareiškėjas / projekto vykdytojas vykdo pirminės žemės ūkio produktų gamybos veiklą? | [ ]  | [ ]  | [ ]  |  |
| 3.3. | Ar pareiškėjas / projekto vykdytojas veikia žemės ūkio produktų perdirbimo ir prekybos sektoriuje, kai pagalbos dydis nustatomas pagal iš pirminių gamintojų įsigytų arba atitinkamų įmonių rinkai pateiktų produktų kainą arba kiekį? | [ ]  | [ ]  | [ ]  |  |
| 3.4. | Ar pareiškėjas / projekto vykdytojas veikia žemės ūkio produktų perdirbimo ir prekybos sektoriuje, kai pagalba priklauso nuo to, ar bus iš dalies arba visa perduota pirminiams gamintojams? | [ ]  | [ ]  | [ ]  |  |
| 3.5. | Ar pareiškėjas / projekto vykdytojas vykdo su eksportu susijusią veiklą trečiosiose šalyse arba valstybėse narėse (t. y. veikla tiesiogiai susijusi su eksportuojamais kiekiais, platinimo tinklo kūrimu bei veikla, arba kitomis einamosiomis išlaidomis, susijusiomis su eksporto veikla)? | [ ]  | [ ]  | [ ]  |  |
| 3.6. | Ar pareiškėjui / projekto vykdytojui teikiama pagalba priklauso nuo to, ar daugiau vartojama vietinių nei importuotų prekių? | [ ]  | [ ]  | [ ]  |  |
| 3.7. | Jei pareiškėjas / projekto vykdytojas vykdo veiklą šio priedo 3.1–3.4 papunkčiuose nurodytuose sektoriuose, tačiau kartu bent viename sektoriuje, kuriam taikomas *de minimis* reglamentas, ir pastarajam sektoriui pagalba teikiama, ar užtikrinama, kad tinkamomis priemonėmis, kaip antai atskiriant veiklos sritis ar sąnaudas, kad veiklai tuose sektoriuose, kuriems šis reglamentas netaikomas, nebūtų teikiama *de minimis* pagalba, kuri teikiama pagal *de minimis* reglamentą? *(Jei taikoma.)* | [ ]  | [ ]  | [ ]  |  |
| 3.8. | Ar pagalba yra (bus) naudojama krovinių vežimo keliais transporto priemonėms įsigyti? | [ ]  | [ ]  | [ ]  |  |
| 3.9. | Ar bendra vienai įmonei, kaip ji apibrėžta *de minimis* reglamente, suteikta *de minimis* pagalbos suma Lietuvoje neviršija (ar konkrečiu atveju viršys suteikus *de minimis* pagalbą) 200 000 Eur (du šimtus tūkstančių eurų) per bet kurį trejų finansinių metų laikotarpį? | [ ]  | [ ]  | [ ]  |  |
| 3.10. | Jei įmonė (pareiškėjas / projekto vykdytojas) vykdo krovinių vežimo keliais veiklą samdos pagrindais arba už atlygį ir taip pat kitą veiklą, kuriai taikoma 200 000 Eur (dviejų šimtų tūkstančių eurų) viršutinė riba, ar užtikrinama, kad pagalba krovinių vežimo keliais veiklai neviršytų 100 000 Eur (šimto tūkstančio eurų) ir kad *de minimis* pagalba nebūtų naudojama krovinių vežimo keliais transporto priemonėms įsigyti? *(jei taikoma)* | [ ]  | [ ]  | [ ]  |  |
| 3.11. | Jei dvi įmonės susijungė arba viena įsigijo kitą, ar apskaičiuojant, ar nauja *de minimis* pagalba naujajai arba įsigyjančiajai įmonei viršija atitinkamą viršutinę ribą, atsižvelgta į visą ankstesnę *de minimis* pagalbą, suteiktą bet kuriai iš susijungiančių įmonių? *(jei taikoma)* | [ ]  | [ ]  | [ ]  |  |
| 3.12. | Jei viena įmonė suskaidyta į dvi ar daugiau atskirų įmonių, ar iki suskaidymo suteikta *de minimis* pagalba priskiriama įmonei, kuri ja pasinaudojo. Jei toks priskyrimas neįmanomas, ar *de minimis* pagalba proporcingai paskirstoma remiantis naujųjų įmonių nuosavo kapitalo balansine verte suskaidymo įsigaliojimo dieną? | [ ]  | [ ]  | [ ]  |  |
| 3.13. | Ar teikiamo finansavimo bendrasis subsidijos ekvivalentas apskaičiuotas tinkamai, teikiama *de minimis* pagalba yra skaidri? (*de minimis* reglamento 4 straipsnis) | [ ]  | [ ]  | [ ]  | *(Nurodyti de minimis reglamento 4 straipsnio dalį, pagal kurią teikiama de minimis pagalba laikoma skaidria.)* |
| 3.14. | Ar *de minimis* pagalba sumuojama pagal *de minimis* reglamento 5 straipsnio reikalavimus? | [ ]  | [ ]  | [ ]  |  |
| 3.15. | Ar teikiama *de minimis* pagalba patenka į *de minimis* reglamento galiojimo laikotarpį? | [ ]  | [ ]  | [ ]  |  |

|  |
| --- |
| **4. Finansavimo atitikties *de minimis* reglamentui vertinimas**  |
| 4.1.  | Ar teikiamas finansavimas atitinka *de minimis* reglamentą?  | [ ]  | [ ]  |  |

|  |  |  |
| --- | --- | --- |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(vertintojas)*  | *\_\_\_\_\_\_\_\_\_\_\_\_* *(parašas)*  | *\_\_\_\_\_\_\_\_\_\_\_\_* (data)  |
| **Patikros peržiūra:** □ Išvadai pritarti □ Išvadai nepritarti *Pastabos:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* |
| *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_* *(vadovas)*  | *\_\_\_\_\_\_\_\_\_\_\_\_* *(parašas)*  | *\_\_\_\_\_\_\_\_\_\_\_\_* *(data)*  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų, eksperimentinės plėtros ir inovacijų skatinimas“ priemonės Nr. 01.2.1-LVPA-K-830 „Smartparkas LT“ projektų finansavimo sąlygų aprašo Nr. 1

4 priedas

**INFORMACIJa, reikalingA projekto atitikČIAI projektų atrankos kriterijams įvertinti**

1. **Projekto veiklų pagrindimas.**

|  |
| --- |
| **Detalizuokite projekto veiklas.** |
| *Projekto veikla* | *Projekto veiklos aprašymas* | *Kaip veikla leis pasiekti projekto rezultatus* | *Projekto veiklos trukme* |
|  |  |  |  |

1. **Projekto metu ketinamų pritraukti investuotojų atitiktis sumaniajai specializacijai**

|  |
| --- |
| *Pareiškėjas pateikia koncepciją kaip projekto metu bus užtikrinta, kad į pramonės parką ar LEZ bus priraukti investuotojai, atitinkantys sumaniosios specializacijos kryptis.* |

1. **Kiti Europos Sąjungos (toliau – ES), Lietuvos Respublikos ar kiti finansavimo šaltiniai:**

|  |
| --- |
| **2.1. Ar buvo pateikta paraiška finansuoti iš ES struktūrinių fondų lėšų bendrai finansuojamą projektą (toliau – paraiška) dėl paramos šiam projektui arba jo daliai iš bet kurio kito ES, Lietuvos Respublikos ar kitų finansavimo šaltinių (Europos regioninio plėtros fondo (toliau – ERPF), Sanglaudos fondo, kito ES finansavimo šaltinio, valstybės ar savivaldybės programų, Europos ekonominės erdvės paramos ar panašiai)?** |
| [ ]  Taip | Jei taip, prašome išsamiai aprašyti (nurodyti susijusią finansinę priemonę, nuorodų numerius, datas, prašytas sumas, suteiktas sumas ir kita). |
| [ ]  Ne |
| **2.2. Ar šis projektas, jo dalis papildo kokį nors kitą projektą, kuris jau finansuojamas ar bus finansuojamas iš ERPF, Sanglaudos fondo, kito ES finansavimo šaltinio, valstybės ar savivaldybės programų, Europos ekonominės erdvės paramos ar panašiai?** |
| [ ]  Taip | Jei taip, prašome išsamiai aprašyti (nurodyti tikslius duomenis, nuorodų numerius, datas, prašytas sumas, gautas sumas ir kita).  |
| [ ]  Ne |
| **2.3. Ar buvo pateikta paraiška dėl paramos iš bet kurio kito ES, Lietuvos Respublikos ar kitų finansavimo šaltinių (ERPF, Sanglaudos fondo, kito ES finansavimo šaltinio, valstybės ar savivaldybės programų, Europos ekonominės erdvės paramos ar panašiai) ankstesniam šio projekto ar jo dalies etapui?** |
| [ ]  Taip | Jei taip, prašome išsamiai aprašyti (nurodyti susijusią finansinę priemonę, nuorodų numerius, datas, prašytas sumas, suteiktas sumas ir kita). |
| [ ]  Ne |